Diari Oficial de la Generalitat Valenciana


Sumari del DOGV 7656, del 12-11-2015 (2015/9166)

Resolució de 5 de novembre de 2015, del sotssecretari de la Conselleria d'Educació, Investigació, Cultura i Esport, per la qual s'anul·la l'expedient número CNMY15/FP00D/40, contracte de serveis necessaris per a impartir el mòdul de conducció de grups a cavall i cures equines bàsiques en centres d'ensenyança per al curs escolar 2015-2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7656

Data del DOGV
:   12-11-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/9166


Data del document
:   05-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte de serveis
    * adjudicació de contracte administratiu

Resolució de 5 de novembre de 2015, del sotssecretari de la Conselleria d'Educació, Investigació, Cultura i Esport, per la qual s'anul·la l'expedient número CNMY15/FP00D/40, contracte de serveis necessaris per a impartir el mòdul de conducció de grups a cavall i cures equines bàsiques en centres d'ensenyança per al curs escolar 2015-2016. [2015/9166]  
Amb data 20 d'octubre de 2015, mitjançant una resolució del sotssecretari, dictada per delegació del conseller d'Educació, Investigació, Cultura i Esport (R 26.03.2013, DOCV 6993), es va aprovar l'expedient per a la contractació dels serveis necessaris per a impartir el mòdul de conducció de grups a cavall i cures equines bàsiques en centres d'ensenyança per al curs escolar 2015-2016 (exp. núm. CNMY15/FP00D/40). L'anunci de licitació ha sigut publicat en el Diari Oficial de la Comunitat Valenciana el 3 de novembre de 2015 (núm. 7649).  
  
Vist l'informe de 4 de novembre de 2015, de la Subdirecció General de Formació i Qualificació Professional, pel qual es posa de manifest que s'ha detectat que els centres educatius on s'imparteix el mòdul de conducció de grups a cavall i cures equines bàsiques tenen cobert per a aquest curs escolar els serveis descrits en la mencionada licitació, es considera necessari, en favor de l'interés públic, desistir del procediment d'adjudicació.  
D'acord amb l'article 155 del Reial Decret Legislatiu 2/2011, de 14 de novembre, pel qual s'aprova el Text Refós de la Llei de Contractes del Sector Públic, que disposa el desistiment del procediment l'haurà d'acordar l'òrgan de contractació abans de l'adjudicació, es resol:  
  
Desistir de la licitació corresponent a l'expedient CNMY15/FP00D/40 relatiu als serveis necessaris per a impartir el mòdul de conducció de grups a cavall i cures equines bàsiques en centres d'ensenyança per al curs escolar 2015-2016.  
  
València, 5 de novembre de 2015.- El sotssecretari, p. d. (R 26.03.2013, DOCV 6993): Josep Joan Vidal Borrás.